b'\n_START_ARTICLE_\nAnchelio Sandovalio provincija\n_START_SECTION_\nIstorija\n_START_PARAGRAPH_\nProvincija buvo \xc4\xafkurta 1948 gruod\xc5\xbeio 16 d. ir pavadinta teis\xc4\x97jo ir \xc4\xafk\xc5\xabr\xc4\x97jo \xc3\x81ngel Sandoval vardu.\n_START_SECTION_\nGeografija\n_START_PARAGRAPH_\n\xc5\xa0iaur\xc4\x97je ir rytuose Anchelio Sandovalio provincija ribojasi su Brazilija, \xc5\xa1iaur\xc4\x97s vakaruose su Chos\xc4\x97 Migelio de Velasko provincija, pietvakariuose su \xc4\x8cikitoso provincija, pietry\xc4\x8diuose ir pietuose su Germano Bus\xc4\x8do provincija._NEWLINE_Vyraujantis provincijos reljefas - lyguma, regionas ypa\xc4\x8d vandeningas ir derlingas. Provincija priklauso Pantanalio zonai, joje gausu upi\xc5\xb3 ir e\xc5\xbeer\xc5\xb3. _NEWLINE_Provincijai b\xc5\xabdingas \xc5\xa1iltas, dr\xc4\x97gnas klimatas. Vidutin\xc4\x97 metin\xc4\x97 temperat\xc5\xabra 27\xc2\xa0\xc2\xb0C, metinis krituli\xc5\xb3 kiekis 1663 mm.\n_START_SECTION_\nDemografija\n_START_PARAGRAPH_\nAnchelio Sandovalio provincija gyventoj\xc5\xb3 skai\xc4\x8diumi (13 073 gyv.) yra ma\xc5\xbeiausia departamente. Jos gyventojai sudaro 0,64\xc2\xa0% vis\xc5\xb3 departamento gyventoj\xc5\xb3. 41,08\xc2\xa0% provincijos gyventoj\xc5\xb3 gyvena miestuose ir 58,92\xc2\xa0% kaimuose. _NEWLINE_Did\xc5\xbeiausias provincijos miestas San Matijasas (5 370 gyv.). Visose kitose gyvenviet\xc4\x97se gyventoj\xc5\xb3 skai\xc4\x8dius ma\xc5\xbeesnis nei 2000 gyventoj\xc5\xb3. _NEWLINE_52,86\xc2\xa0% provincijos gyventoj\xc5\xb3 yra vyrai, 47,14\xc2\xa0% moterys. 47,74\xc2\xa0% gyventoj\xc5\xb3 yra jaunesni negu 16 met\xc5\xb3._NEWLINE_Pagrindin\xc4\x97 provincijos etnin\xc4\x97 grup\xc4\x97 - \xc4\x8dikitanai (isp. chiquitanos). Pagal 2001 met\xc5\xb3 sura\xc5\xa1ymo duomenis \xc5\xa1iai tautai save priskiria 58,64\xc2\xa0% provincijos gyventoj\xc5\xb3. 3,40\xc2\xa0% ke\xc4\x8dujams, 2,51\xc2\xa0% aimarams, 1,77\xc2\xa0% kitoms ind\xc4\x97n\xc5\xb3 tautoms. 39,91\xc2\xa0% gyventoj\xc5\xb3 nepriklauso jokioms ind\xc4\x97n\xc5\xb3 tautoms._NEWLINE_Did\xc5\xbeioji provincijos gyventoj\xc5\xb3 dirba \xc5\xbeem\xc4\x97s \xc5\xabkio, gyvulininkyst\xc4\x97s ir mi\xc5\xa1kininkyst\xc4\x97s (40,50\xc2\xa0%).\n_START_SECTION_\nAdministracinis suskirstymas\n_START_PARAGRAPH_\nProvincijoje yra viena savivaldyb\xc4\x97 San Mat\xc3\xadas ir 4 kantonai.'